121
মন্দির পর্যন্ত যাওয়ার একটি গীত|
1 সাহায্যের জন্য আমি পাহাড়ের দিকে তাকিয়ে থাকি|
কিন্তু প্রকৃতপক্ষে আমার সাহায্য কোথা থেকে আসবে?
2 আমার সাহায্য প্রভুর কাছ থেকে আসবে,
যে প্রভু স্বর্গ ও পৃথিবীর সৃষ্টিকর্তা|
3 ঈশ্বর তোমার পতন ঘটাতে দেবেন না|
তোমার রক্ষাকর্তা ঘুমিয়ে পড়বেন না|
4 ইস্রায়েলের রক্ষাকর্তা কখনও ঘুমোন না|
ঈশ্বর কখনও নিদ্রা যান না|
5 প্রভুই তোমার রক্ষাকর্তা|
তাঁর মহৎ‌‌ শক্তি দিয়ে তিনি তোমায় রক্ষা করেন|
6 দিনের বেলায় সূর্য তোমায় আঘাত করতে পারে না|
রাতের বেলায় চাঁদ তোমায় আঘাত করতে পারে না|
7 সকল বিপদ থেকে প্রভু তোমায় রক্ষা করবেন|
প্রভু তোমার আত্মাকে রক্ষা করবেন|
8 যখনই তুমি আসবে এবং যাবে তখন প্রভু তোমায় সাহায্য করবেন|
প্রভু তোমাকে এখন এবং চিরদিন সাহায্য করবেন!