128
মন্দির পর্যন্ত যাওয়ার একটি গীত|
1 প্রভুর প্রত্যেকটি অনুগামীই সুখী|
ঈশ্বর যেভাবে চান তারা সেইভাবেই বাঁচে|
2 যার জন্য তুমি পরিশ্রম করছো তা তুমি উপভোগ করবে|
তুমি সুখী হবে এবং তোমার ভাল হবে|
3 গৃহে তোমার স্ত্রী ফলদায়ী দ্রাক্ষালতার মতই হবে|
তোমার সন্তানরা তোমার পোঁতা জলপাই গাছের মতই তোমার টেবিলের চারপাশে থাকবে|
4 এইভাবেই প্রভু তাঁর অনুগামীকে তাঁর প্রকৃত আশীর্বাদ দেবেন|
5 সিয়োন থেকে প্রভু তোমায় আশীর্বাদ করুন|
সারা জীবন ধরে জেরুশালেমে তুমি তাঁর আশীর্বাদ উপভোগ কর|
6 তুমি যেন তোমার নাতি-নাতনিদের দেখার জন্য দীর্ঘ জীবন লাভ কর|
ইস্রায়েলের শান্তি বজায় থাকুক|