47
পরিচালকের প্রতি: কোরহ পরিবারের থেকে একটি গীত|
1 হে পৃথিবীর জনগণ, তোমরা হাততালি দাও!
মহানন্দে ঈশ্বরের উদ্দেশ্যে ধ্বনি দাও!
2 পরাৎ‌‌পর প্রভু বড় ভয়ঙ্কর|
তিনি সারা পৃথিবীর মহান রাজা|
3 তিনি আমাদের অন্য লোকদের পরাজিত করতে সাহায্য করেন|
ঐসব জাতিকে তিনি আমাদের অধীনস্থ করেছেন|
4 প্রভুই আমাদের জন্য নির্দিষ্ট ভূখণ্ড মনোনীত করেছেন|
যাকোব, যাকে তিনি ভালোবাসতেন, তাঁর জন্য তিনিই সুন্দর ভূখণ্ড মনোনীত করেছেন|
5 শিঙা ও ভেরীর শব্দের মাঝে প্রভু
তাঁর সিংহাসনে আরোহণ করেন|
6 ঈশ্বরের উদ্দেশ্যে প্রশংসা কর, তাঁর প্রশংসা কর|
আমাদের রাজার প্রশংসাগীত গাও, তাঁর প্রশংসা কর|
7 ঈশ্বরই সারা পৃথিবীর রাজা|
তাঁরই প্রশংসা কর|
8 ঈশ্বর তাঁর পবিত্র সিংহাসনে বসেন|
তিনি সব জাতিকে শাসন করেন|
9 সব জাতির নেতারা অব্রাহামের ঈশ্বরের
লোকদের সঙ্গে একত্র হয়|
পৃথিবীর সব জাতির সকল নেতা ঈশ্বরের অধীন|
ঈশ্বর তাদের সবার ওপরে বিরাজ করেন!